Ehdotus: neuvoston päätös tietojen kirjaamiseen ja julkaisemiseen eläinlääkinnän ja kotieläinjalostuksen aloilla sovellettavien menettelyjen yksinkertaistamisesta ja direktiivien 64/432/ETY, 77/504/ETY, 88/407/ETY, 88/661/ETY, 89/361/ETY, 89/556/ETY, 90/426/ETY, 90/427/ETY, 90/428/ETY, 90/429/ETY, 90/539/ETY, 91/68/ETY, 91/496/ETY, 92/35/ETY, 92/65/ETY, 92/66/ETY, 92/119/ETY, 94/28/EY ja 2000/75/EY, päätöksen 2000/258/EY sekä direktiivien 2001/89/EY, 2002/60/EY ja 2005/94/EY muuttamisesta annetun direktiivin 2008/73/EY oikaisemisesta /* KOM/2009/0045 lopull. - CNS 2009/0016 */





[pic] | EUROOPAN YHTEISÖJEN KOMISSIO | Bryssel 10.2.2009 KOM(2009) 45 lopullinen 2009/0016 (CNS) Ehdotus: NEUVOSTON PÄÄTÖS tietojen kirjaamiseen ja julkaisemiseen eläinlääkinnän ja kotieläinjalostuksen aloilla sovellettavien menettelyjen yksinkertaistamisesta ja direktiivien 64/432/ETY, 77/504/ETY, 88/407/ETY, 88/661/ETY, 89/361/ETY, 89/556/ETY, 90/426/ETY, 90/427/ETY, 90/428/ETY, 90/429/ETY, 90/539/ETY, 91/68/ETY, 91/496/ETY, 92/35/ETY, 92/65/ETY, 92/66/ETY, 92/119/ETY, 94/28/EY ja 2000/75/EY, päätöksen 2000/258/EY sekä direktiivien 2001/89/EY, 2002/60/EY ja 2005/94/EY muuttamisesta annetun direktiivin 2008/73/EY oikaisemisesta PERUSTELUT Neuvoston direktiivillä 2008/73/EY muutettiin useita neuvoston säädöksiä, jotta voitiin vahvistaa muun muassa yhdenmukaiset säännöt, jotka koskevat eläintautien diagnostisten testien suorittamista varten jäsenvaltioiden virallisesti hyväksymien kansallisten vertailulaboratorioiden luetteloiden sekä yhteisön sisäistä kauppaa tai yhteisöön tuontia eläinlääkinnän ja kotieläinjalostuksen aloilla varten virallisesti hyväksyttyjen laitosten ja viranomaisten luetteloiden julkaisemista. Direktiivi 2008/73/EY tuli voimaan 3. syyskuuta 2008. Kyseisessä direktiivissä säädetään, että jäsenvaltioiden on saatettava sen noudattamisen edellyttämät lait, asetukset ja hallinnolliset määräykset voimaan viimeistään 1. tammikuuta 2010. Direktiivissä ei kuitenkaan säädetä, että jäsenvaltioiden on sovellettava kyseisiä säännöksiä mainitusta päivästä alkaen. Jotta voidaan varmistaa oikeusvarmuus ja yhdenmukainen toimenpiteiden soveltamisen alkamisajankohta kaikissa jäsenvaltioissa, jäsenvaltioiden olisi sovellettava kyseisiä toimenpiteitä mainitusta päivästä alkaen. Koska kyseisiä toimenpiteitä olisi sovellettava 1. tammikuuta 2010 alkaen, myös direktiiviä 2008/73/EY olisi sovellettava kaikissa jäsenvaltioissa mainitusta päivästä alkaen. Tämän päätöksen ei pitäisi kuitenkaan koskea tiettyjä direktiivillä 2008/73/EY käyttöön otettuja muutoksia, jotka eivät edellytä saattamista osaksi jäsenvaltioiden kansallista lainsäädäntöä. Tällaisia ovat muutokset, jotka koskevat menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyssä neuvoston päätöksessä 1999/468/EY[1] vahvistetun menettelyn mukaisten eläinten terveyttä koskevien tiettyjen toimenpiteiden hyväksymistä ja vanhentuneen viitteen oikaisemista. Jotta eläinlääkinnän ja kotieläinjalostuksen aloilla voidaan siirtyä joustavasti tietojen kirjaamista ja julkaisemisesta koskeviin uusiin yksinkertaistettuihin menettelyihin, olisi säädettävä, että siirtymäsäännökset voidaan hyväksyä neuvoston päätöksessä 1999/468/EY vahvistetun menettelyn mukaisesti. Sen vuoksi direktiiviä 2008/73/EY olisi oikaistava. 2009/0016 (CNS) Ehdotus: NEUVOSTON PÄÄTÖS tietojen kirjaamiseen ja julkaisemiseen eläinlääkinnän ja kotieläinjalostuksen aloilla sovellettavien menettelyjen yksinkertaistamisesta ja direktiivien 64/432/ETY, 77/504/ETY, 88/407/ETY, 88/661/ETY, 89/361/ETY, 89/556/ETY, 90/426/ETY, 90/427/ETY, 90/428/ETY, 90/429/ETY, 90/539/ETY, 91/68/ETY, 91/496/ETY, 92/35/ETY, 92/65/ETY, 92/66/ETY, 92/119/ETY, 94/28/EY ja 2000/75/EY, päätöksen 2000/258/EY sekä direktiivien 2001/89/EY, 2002/60/EY ja 2005/94/EY muuttamisesta annetun direktiivin 2008/73/EY oikaisemisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen[2], ottaa huomioon Euroopan parlamentin lausunnon[3] sekä katsoo seuraavaa: (1) Neuvoston direktiivillä 2008/73/EY[4] muutettiin kaiken kaikkiaan 23:a neuvoston säädöstä, jotta voitiin vahvistaa muun muassa tietojen kirjaamista ja julkaisemisesta eläinlääkinnän ja kotieläinjalostuksen aloilla koskevat yksinkertaistetut menettelyt. (2) Direktiivi 2008/73/EY tuli voimaan 3 päivänä syyskuuta 2008. Jäsenvaltioiden on saatettava kyseisen direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2010. Direktiivissä ei kuitenkaan säädetä, että jäsenvaltioiden on sovellettava kyseisiä säännöksiä mainitusta päivästä alkaen. (3) Oikeusvarmuuden vuoksi direktiiviä 2008/73/EY olisi oikaistava, jotta voidaan varmistaa, että yksinkertaistettujen menettelyjen käyttöön ottamiseksi kyseisellä direktiivillä neuvoston eri säädöksiin tehtyjä muutoksia sovelletaan jäsenvaltioissa yhdenmukaisesti 1 päivästä tammikuuta 2010. Direktiiviä 2008/73/EY olisi sen vuoksi oikaistava, jotta myös sitä sovelletaan mainitusta päivästä alkaen. Lisäksi direktiiviä olisi oikaistava, jotta voidaan säätää, että jäsenvaltioiden on sovellettava kyseisiä säännöksiä mainitusta päivästä alkaen. (4) Sen sijaan tietyt direktiivillä 2008/73/EY direktiiveihin 64/432/ETY[5] ja 90/426/ETY[6] tehdyt muutokset eivät koske yksinkertaistettuja menettelyjä, eikä sen vuoksi ole tarpeen, että jäsenvaltiot siirtävät niiden soveltamisen alkamisen 1 päivään tammikuuta 2010. Tällaisia ovat muutokset, jotka koskevat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyssä neuvoston päätöksessä 1999/468/EY[7] vahvistetun menettelyn mukaisten eläinten terveyttä koskevien tiettyjen toimenpiteiden hyväksymistä ja vanhentuneen viitteen oikaisemista. (5) Jotta eläinlääkinnän ja kotieläinjalostuksen aloilla voidaan siirtyä joustavasti tietojen kirjaamista ja julkaisemisesta koskeviin uusiin yksinkertaistettuihin menettelyihin, olisi säädettävä, että siirtymäsäännökset voidaan hyväksyä neuvoston päätöksessä 1999/468/EY vahvistetun menettelyn mukaisesti. (6) Oikeusvarmuuden ja jatkuvuuden varmistamiseksi tätä päätöstä olisi sovellettava 3 päivästä syyskuuta 2008, jolloin direktiivi 2008/73/EY tulee voimaan. (7) Sen vuoksi direktiiviä 2008/73/EY olisi oikaistava, ON TEHNYT TÄMÄN PÄÄTÖKSEN: 1 artikla Oikaistaan direktiivi 2008/73/EY seuraavasti: 1) Poistetaan 20 artiklan 2 kohta. 2) Lisätään 23 a ja 23 b artikla seuraavasti: ”23 a artikla Siirtymäsäännökset Siirtymäkauden säännökset voidaan hyväksyä 23 b artiklan 2 kohdassa tarkoitetun menettelyn mukaisesti. 23 b artikla Komiteamenettely 1. Komissiota avustaa asetuksen (EY) N:o 178/2002 58 artiklalla perustettu elintarvikeketjua ja eläinten terveyttä käsittelevä pysyvä komitea. 2. Jos tähän kohtaan viitataan, sovelletaan päätöksen 1999/468/EY 5 ja 7 artiklaa. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi.” 3) Korvataan 24 artiklan 1 kohta seuraavasti: ”1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 2010. Niiden on viipymättä toimitettava komissiolle kirjallisina nämä säännökset. Niiden on sovellettava näitä säännöksiä 1 päivästä tammikuuta 2010. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.” 4) Korvataan 25 artikla seuraavasti: ”25 artikla Voimaantulo ja soveltaminen Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 1 päivästä tammikuuta 2010, 1 artiklan 1 ja 5 kohtaa, 7 artiklaa sekä 23 a ja 23 b artiklaa lukuun ottamatta.” 2 artikla Tätä päätöstä sovelletaan 3 päivästä syyskuuta 2008. 3 artikla Tämä päätös julkaistaan Euroopan unionin virallisessa lehdessä . 4 artikla Tämä päätös on osoitettu kaikille jäsenvaltioille. Tehty Brysselissä Neuvoston puolesta Puheenjohtaja [1] EYVL L 184, 17.7.1999, s. 23. [2] EUVL C […], […], s. […]. [3] EUVL C […], […], s. […]. [4] EUVL L 219, 14.8.2008, s. 40. [5] EYVL 121, 29.7.1964, s. 1977/64. [6] EYVL L 224, 18.8.1990, s. 42. [7] EYVL L 184, 17.7.1999, s. 23.